Okresná prokuratúra Trenčín 
Bernolákova 2, 912 50 Trenčín 1 	

Sp. zn. : 1 Pv 433/12/3309	Trenčín, 4.2.2013
EEČ : 2-28-24-2013

U Z N E S E N I E

Trestná vec:	obvinený XXXXX  
Prečin:	Zatajenie veci podľa § 236 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trenčín
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	trvalé bydlisko: XXXXX
dňa XXXXX v čase cca o XXXXX za pohostinstvom XXXXX v obci XXXXX našiel v tráve voľne ležiaci mobilný telefón značky XXXXX XXXXX farby, rok výroby XXXXX s IMEI: XXXXX, ktorý si ponechal pre svoje potreby a neskôr ho dokonca odpredal tretej osobe, čím takýmto svojím konaním spôsobil poškodenému XXXXX nar. XXXXX v XXXXX, bytom XXXXX, XXXXX č. XXXXX celkovú škodu vo výške 400,-Eur. 

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
24 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Policajt uznesením sp. zn. XXXXX zo dňa XXXXX vzniesol obvinenie XXXXX pre prečin zatajenia veci podľa § 236 ods. 1 Trestného zákona na tom skutkovom základe, že dňa XXXXX v čase cca o XXXXX za pohostinstvom XXXXX v obci XXXXX našiel v tráve voľne ležiaci mobilný telefón značky XXXXX XXXXX farby, rok výroby XXXXX s IMEI: XXXXX, ktorý si ponechal pre svoje potreby a neskôr ho dokonca odpredal tretej osobe, čím takýmto svojím konaním spôsobil poškodenému XXXXX nar. XXXXX v XXXXX, bytom XXXXX, XXXXX č. XXXXX celkovú škodu vo výške 400,-Eur. 

	Dňa XXXXX sa vrátil vyšetrovací spis s mediačného konania s návrhom na podmienečné zastavenie trestného stíhania, nakoľko obvinený nebol schopný zložiť finančnú čiastku určenú na verejnoprospešné účely za účelom uzavretia zmieru. 

	Preskúmaním vyšetrovacieho spisu som dospel k záveru, že v predmetnej veci sú splnené podmienky na rozhodnutie o podmienečnom zastavení trestného stíhania podľa § 216 a nasl. Trestného poriadku.

	Podľa § 216 ods. 1 Trestného poriadku v konaní o prečin, za ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak obvinený vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenie na jej náhradu, a vzhľadom na osobu obvineného, s prihliadnutím na jeho doterajší život a okolnosti
prípadu možno takéto rozhodnutie považovať za dostačujúce.

	Z dôkazov vykonaných v prípravnom konaní je zrejmé, že sa obvinený XXXXX dopustil prečinu zatajenia veci podľa § 236 ods. 1 Trestného zákona, za ktorý Trestný zákon ustanovuje trest odňatia slobody až na jeden rok. 

	Obvinený v zápisnici o výsluchu uviedol, že sa dopustil stíhaného skutku a súhlasil s podmienečným zastavením trestného stíhania, pričom uviedol, že svojho konania ľutuje a v budúcnosti sa viackrát opakovať nebude, pričom poškodený XXXXX si spôsobenú škodu v rámci trestného konania nenárokuje, keďže mu bol jeho mobilný telefón bez poškodenia vrátený. 

	Obvinený svojim konaním nespôsobil poškodenému žiadnu škodu, nakoľko mobilný telefón mu bol vrátený nepoškodený. 

	Zo spisového materiálu ďalej vyplýva, že obvinený doposiaľ nebol trestne stíhaný, ani postihnutý za priestupky. 

	S prihliadnutím na osobu obvineného, najmä na jeho doterajší život, mu bola určená skúšobná doba v dolnej polovici zákonného rozpätia v trvaní 24 mesiacov, ktorá začína plynúť právoplatnosťou tohto uznesenia.

	Z týchto skutkových a právnych dôvodov som rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Peter Mikuš
prokurátor